ಬಾಹ್ಯ ಕಾಂತಕ್ಷೇತ್ರ ಮತ್ತು ವಿದ್ಯುತ್ ಕ್ಷೇತ್ರಗಳ ಕಾರಣ ಕ್ಯಾಥೋಡ್ ಕಿರಣಗಳು ಎಷ್ಟು ಬಾಗುತ್ತವೆ ಎಂಬುದನ್ನು ಪ್ರತ್ಯೇಕವಾಗಿ ಮಾಪನ ಮಾಡುವ ಮೂಲಕ ಕಿರಣಗಳಲ್ಲಿರುವ ಕಣಗಳ ರಾಶಿ/ವಿದ್ಯುದಂಶ ಅನುಪಾತವನ್ನು ಥಾಮ್ಸನ್ ಲೆಕ್ಕ ಹಾಕಿದ. ಹಿಂದೆ ವಿವರಿಸಿದ ಉಪಕರಣವನ್ನೇ ಈ ಪ್ರಯೋಗದಲ್ಲೂ ಉಪಯೋಗಿಸಿದ. ಆದರೆ ಕಾಂತಕ್ಷೇತ್ರ ಉತ್ಪಾದಿಸಲು ಒಂದು ದೊಡ್ಡ ವಿದ್ಯುತ್ಕಾಂತವನ್ನು ಬಳಸಿದ. ಅನುಪಾತವು ಹೈಡ್ರೋಜನ್ ಪರಮಾಣುವಿಗೆ ಹೋಲಿಸಿದರೆ 1000 ಪಟ್ಟು ಚಿಕ್ಕದೆಂದು ಥಾಮ್ಸನ್ ತೋರಿಸಿದ. ಹೀಗಾಗಿ ಕ್ಯಾಥೋಡ್ ರೇ ಕಣಗಳು ತುಂಬಾ ಹಗುರವಾದವು ಅಥವಾ ತುಂಬಾ ಹೆಚ್ಚಿನ ವಿದ್ಯುದಂಶ ಉಳ್ಳವು ಎಂಬ ನಿರ್ಧಾರಕ್ಕೆ ಬರಬಹುದು. ಕ್ಯಾಥೋಡ್ ಗೆ ಯಾವುದೇ ವಸ್ತು ಬಳಸಲಿ, ಅನುಪಾತವು ಬದಲಾಗದು ಎಂಬ ಗುರುತರವಾದ ವಿಷಯವನ್ನು ಥಾಮ್ಸನ್ ತೋರಿಸಿದ. ಇದಕ್ಕೆ ಹೋಲಿಸಿದರೆ ಆನೋಡ್ ಕಿರಣಗಳು ಆನೋಡ್ ನಿರ್ಮಿಸಲು ಬಳಸಿದ ವಸ್ತುವಿನ ಅನುಗುಣವಾಗಿ ವಿಭಿನ್ನವಾಗಿ ವರ್ತಿಸುತ್ತವೆ. ತನ್ನ ಶೋಧನೆ ಬಗ್ಗೆ ಥಾಮ್ಸನ್ ತಾನೇ ವಿಮರ್ಶಾತ್ಮಕ ನೋಟ ಉಳ್ಳವನಾಗಿದ್ದ. ತನ್ನ ನೊಬೆಲ್ ಭಾಷಣದಲ್ಲಿ ಅವನು ಕ್ಯಾಥೋಡ್ ಕಿರಣದ ಕಣಗಳನ್ನು “ಕಾರ್ಪಸಲ್ಸ್” ಎಂದೇ ಕರೆದ.

ಥಾಮ್ಸನನ ಶೋಧನೆಯನ್ನು ಹೀಗೆ ಸಂಕ್ಷೇಪಗೊಳಿಸಿ ಹೇಳಬಹುದು. formula_1 ಎಂಬುದು ವಿದ್ಯುತ್ ಕ್ಷೇತ್ರದ ಮೌಲ್ಯವಾಗಿರಲಿ. formula_2 ಎಂಬುದು ಕಾಂತಕ್ಷೇತ್ರದ ಮೌಲ್ಯವಾಗಿರಲಿ, formula_3 ಎಲೆಕ್ಟ್ರಾನ್ ವಿದ್ಯುದಂಶವೂ, formula_4 ಎಲೆಕ್ಟ್ರಾನುಗಳ ವೇಗವೂ ಮತ್ತು formula_5 ಎಲೆಕ್ಟ್ರಿಕ್ ಪ್ಲೇಟುಗಳ ಉದ್ದವೂ ಆಗಿರಲಿ. ವಿದ್ಯುತ್ ಕ್ಷೇತ್ರದಲ್ಲಿ ಎಲೆಕ್ಟ್ರಾನ್ ಎಷ್ಟು ಬಾಗುತ್ತದೆ ಎಂಬುದನ್ನು formula_6 ಎಂದು ಕರೆದರೆ 
formula_7

ಕಾಂತೀಯ ಕ್ಷೇತ್ರದಲ್ಲಿ ಉಂಟಾಗುವ ಬಾಗುವಿಕೆಯ ಮೌಲ್ಯವು formula_8 ಆಗಿದ್ದಲ್ಲಿ ಕೆಳಕಂಡ ಸಮೀಕರಣ ಅನ್ವಯವಾಗುತ್ತದೆ. 
formula_9

ವಿದ್ಯುತ್ ಮತ್ತು ಕಾಂತೀಯ ಕ್ಷೇತ್ರಗಳ ಬಾಗುವಿಕೆ ಒಂದೇ ಆಗುವಂತೆ ಕ್ಷೇತ್ರಗಳ ಮೌಲ್ಯಗಳನ್ನು ಸರಿಪಡಿಸಿದರೆ (ಅರ್ಥಾತ್ formula_10, ಆಗ formula_11 ಆಗುತ್ತದೆ. ಇದನ್ನು ಸರಳೀಕರಿಸಿದರೆ formula_12 ಆಗುತ್ತದೆ. ಹೀಗೆ ರಾಶಿ ಮತ್ತು ವಿದ್ಯುದಂಶಗಳ ನಡುವಣ ಅನುಪಾತವನ್ನು ಕಂಡುಹಿಡಿಯುವುದು ಸಾಧ್ಯ. 
1991ರಲ್ಲಿ ಈತನ ಗೌರವಾರ್ಥವಾಗಿ ಮಾಸ್ ಸ್ಪೆಕ್ಟ್ರೋಸ್ಕೊಪಿ ಕ್ಷೇತ್ರದಲ್ಲಿ ಬಳಸಲಾಗುವ ರಾಶಿ ಮತ್ತು ವಿದ್ಯುದಂಶಗಳ ನಡುವಣ ಅನುಪಾತಕ್ಕೆ “ಥಾಮ್ಸನ್ ಘಟಕ “” (Th) ಎಂಬ ಘಟಕವನ್ನು ಅನುಮೋದಿಸಲಾಯಿತು. 
ಕ್ಯಾಥೋಡ್ ಕಿರಣದ ರಾಶಿ/ವಿದ್ಯುದಂಶ ಅನುಪಾತದ ಮಾಪನ
ಸಂಶೋಧನೆ
ಎಲೆಕ್ಟ್ರಾನ್ ಆವಿಷ್ಕಾರ
ಕಾಂತೀಯ ಕ್ಷೇತದಲ್ಲಿ ಕ್ಯಾಥೋಡ್ ಕಿರಣಗಳ ಬಾಗುವಿಕೆ